钦定古今图书集成/方舆汇编/职方典/第1438卷 > 浔州府学校考 通志
## 钦定古今图书集成/方舆汇编/职方典/第1438卷 > 浔州府学校考 通志

本府

浔州府学　创自宋初。庆历元年，州守杜应之病其卑隘，徙迁于州治东。余靖《记》。“元为路学。明洪武初，改为府学，建于郡城小南门外。正统间，徙城西隅南向。未几，藤峡寇毁。成化二年，知府孙暲因旧基重修东向。” 钱溥《记》。“弘治间，提学副使周孟中以庙学逼隘，命有司撤去土墙，尽衢而止，学制乃备。嘉靖二十一年重” 修。崇祯六年，提学佥事程策、摄府事邓绍倡修，寻毁于兵。

皇清顺治十五年，重建正殿。康熙二年建“明伦堂。”《馀》

未复

桂平县学　址在府城南，洪武四年毁，后并入府学，遂废。又云：“县学原在城外，地名官园。天启元年迁于东城外一里。崇祯二年复迁官园。明末毁。”

皇清康熙六年，知县孙以敬建于郡城小南门内，“提。”

学佥事卢易有记

外州县

平南县学　“在县治东。明洪武初，知县齐逊建殿庑、门堂、两斋、射圃、公廨。永乐间，知县汪俊塑像。正统、天顺间，知县胡济、同知李应相继修建。弘治十七年，提学佥事姚镆委推官樊士奇、知县岳琬重建。明末兵燹荐至，颓圮无存。”

皇清康熙初年，通判刘祯倡修。

文庙一座，知县程应辰续工葺之，馀未建复。

贵县学　在城东门外。肇自宋庆历间。绍兴十一年，太守赵善焕迁于城西。淳熙十二年，太守林次龄修葺，给廪以赡师生。绍兴十五年，太守沈云举增置馆舍，引试士子。庆元、嘉定间，再迁于下郭、中郭。延祐己未，州守脱脱木儿重修礼殿，莫廷有记。明初，仍元旧。洪武三十一年，教谕邓观善重建。成化十七年，都御史朱英命迁于城内。张灿《记》，“明末毁于兵。”

皇清定鼎，巡按御史李秀捐资倡修，渐复旧制。今又

颓圮